**СЪОБЩЕНИЕ**

**Уважаеми млади фермери, ползватели по договори, сключени при условията на мярка 112 от ПРСР 2007-2013г.,**

ДФ “Земеделие” - Разплащателна Агенция (РА) Ви напомня, че следва **в срок до четири години и шест месеца** от датата на подписване на договора за подпомагане и след получаване на второто плащане следва да извършите инвестициите, които са залегнали в Приложение 2 към договора за подпомагане.

**В срок до пет месеца преди изтичане на пет години** от датата на подписване на договора за подпомагане и след получаване на второто плащане следва да подадете лично в съответното териториално структурно звено на ДФ”Земеделие” – Разплащателна агенция Уведомително писмо, с което да удостоверите извършването на гореспоменатите инвестиции. Стойността на тези инвестиции трябва да е най-малко левовата равностойност на 2000 евро.

Уведомителното писмо следва да е под формата на Приложение №8 към Наредба №9 / 03.04.2008г. (<http://www.prsr.bg/merki/мярка-112/11/index.html>). Към писмото трябва да бъдат приложени всички изискуеми документи, подробно описани в Приложение № 9 към Наредба №9/2008г. и относими към съответната инвестиция.

Обръщаме внимание, че при неизвършване на договорените инвестиции в нормативния срок и/или неподаване в съответния срок на Уведомително писмо (съгл. Приложение № 8 към Наредба №9/2008г.), окомплектовано с необходимите документи, ползвателите следва да възстановят получените плащания, заедно със законната лихва върху тях, в съответствие с разпоредбите на чл.8а и чл.33 ал.1от Наредба №9/2008г.

Информация за задълженията на младите фермери след получаване на второто плащане, както и указания на Министерство на земеделието и храните, са публикувани на сайта на ПРСР 2007-2013, в мярка 112 (<http://www.prsr.bg/merki/мярка-112/11/index.html>).